ไปฟัง รอสซี บรรยายสรรพคุณสนามช้างฯ
การทดสอบของนักบิดโมโตจีพี ในรอบวินเทอร์ เทส์ ที่สนามช้าง  อินเตอร์เนชั่นแนล เซอร์กิต จังหวัดบุรีรัมย์ ผ่านไปแล้ว 2 วัน ลองมาฟัง วาเลนติโน รอสซี อดีตแชมป์โลกโมโตจีพี 7 สมัย พูดถึงสนามน้องใหม่ในปี 2018 นี้ดูว่า เขารู้สึกอย่างไร,เดอะด็อกเตอร์ วาเลนติโน รอสซี นักบิดจอมเก๋าชาวอิตาลี วัย 39 ปี สังกัดทีมโมวิสตาร์ ยามาฮ่า โมโตจีพี ได้ลงทดสอบวินเทอร์ เทสต์ ที่สนามช้าง อินเตอร์เนชั่นแนล เซอร์กิต เรียบร้อยแล้วเมื่อ 2 วันที่ผ่านมา ซึ่งเจ้าตัวเผยความรู้สึกหลังลงทดสอบว่า แทร็กบุรีรัมย์ดีกว่าที่คาดคิด มีความท้าทายและน่าตื่นเต้นเป็นอย่างมาก,ในวันแรกของการทดสอบ รอสซีได้อันดับ 8 ด้วยเวลา 1 นาที 31.189 วินาที ตามหลังอันดับ 1 ในวันแรกอย่าง คาล ครัทช์โลว์ นักบิดชาวอังกฤษ วัย 32 ปี จากทีมแอลซีอาร์ ฮอนด้า คาสตรอล อยู่ 0.392 นาที,ส่วนวันที่่ 2 รอสซี จบการเทสต์ที่อันดับ 14 เวลาต่อรอบเร็วที่สุด 1 นาที 30.888 วินาที จากการลงสนามทดสอบ 65 รอบ และทำสถิติในรอบที่ 22,ก่อนหน้านี้ รอสซี่ เคยมาทดสอบที่สนามช้างฯแล้วครั้งหนึ่ง เมื่อปี 2015 โดยคราวนั้นใช้รถมอเตอร์ไซค์ Yamaha R3 กับ ฮอร์เก ลอเรนโซ และ โปล เอสพาร์กาโร,ขณะที่การมาทดสอบในครั้งนี้ ความเป็นจริงรู้สึกดีกว่าที่คิด มันมีโค้งที่ดี ในด้านเทคนิคมันอาจจะดูง่ายแต่ไม่น่าเบื่อ,สำหรับผม ความรู้สึกสนามช้างฯ ไม่ได้เลวร้ายเหมือนที่ผมคิด อย่างแรกคือสนามมีสภาพที่ดี มีการยึดเกาะที่ดี ซึ่งเป็นสิ่งสำคัญมาก ผังของสนามคล้ายกับสนามที่ออสเตรีย ซึ่งผมกังวลมากในตอนแรก แต่เมื่อได้ขี่จริง ผมคิดว่าน่าจะเหมือนกับสนามที่อาร์เจนตินา มันดีสำหรับการขี่ ผมรู้สึกดีและสนุกไปกับมัน ไม่ยากเกินไป ซึ่งผมสามารถขี่ได้ดีเมื่อเทียบกับที่แทร็คออสเตรีย,นอกจากนี้ รอสซียังบอกด้วยว่า คู่แข่งที่น่ากลัวในปีนี้น่าจะเป็นทีมดูคาติ เพราะเป็นทีมที่แข็งแกร่ง นำหน้าในการพัฒนาด้านอิเล็กทรอนิกส์ แต่เรากลับพบปัญหาบางอย่างใระบบอิเล็กทรอนิกส์ มันยากที่จะทำความเข้าใจอย่างที่ดูคาติทำ หวังว่าเราจะหาทางออกได้เร็ววันนี้,เรื่องอิเล็กทรอนิกส์ มันไม่เกี่ยวกับแฟริ่ง หรือแชสซีส์ ซึ่งมันไม่สามารถแก้ไขได้ในเวลาสั้นๆ ทำให้ผมกังวลมากหากไม่สามารถแก้ปัญหานี้ได้ เราจะมีผลงานที่ไม่ดีพอใน 3 สนามแรก แต่ตอนนี้เมื่อผมได้ลองเทสต์รถใหม่ รู้สึกดีขึ้นและเราต้องการอัตราเร่งมากกว่าเดิม รอสซี กล่าวแบบกังวล,สำหรับสนามแรกของศึกโมโตจีพี 2018 จะมีขึ้นที่สนามโลเซล อินเตอร์เนชั่นแนล เซอร์กิต เมืองลูเซล ประเทศกาตาร์ วันที่ 18 มีนาคม,ใครเป็นสาวกรอสซี รอติดตามผลการแข่งขันได้เลย
การทดสอบของนักบิดโมโตจีพี ในรอบวินเทอร์ เทส์ ที่สนามช้าง  อินเตอร์เนชั่นแนล เซอร์กิต จังหวัดบุรีรัมย์ ผ่านไปแล้ว 2 วัน ลองมาฟัง วาเลนติโน รอสซี อดีตแชมป์โลกโมโตจีพี 7 สมัย
วาเลนติโน รอสซี,โมวิสตาร์ ยามาฮ่า โมโตจีพี,วินเทอร์ เทสต์,โมโตจีพี 2018,โมโตจีพี